
10                                       DR.31.07.2017                                                                      

 
kanak akan diselesaikan atau dilupuskan dalam tempoh satu tahun daripada tarikh ia 
didaftarkan.     

■1050 

Mahkamah Jenayah Seksual Terhadap Kanak-kanak di Putrajaya telah 
menyediakan keperluan bagi prasarana yang khusus seperti sistem teknologi dan 
infrastruktur yang bersesuaian dengan mahkamah khas tersebut. Mahkamah Jenayah 
Seksual Terhadap Kanak-kanak ini telah dilengkapi dengan sistem Court Recording 
Transcription (CRT), sistem audio visual dan bilik saksi kanak-kanak dan bilik menunggu 
saksi kanak-kanak iaitu bilik PERMATA. 

Untuk maklum Dewan yang mulia ini, Mahkamah Jenayah Seksual Terhadap 
Kanak-kanak di Putrajaya dikendalikan oleh seorang hakim Mahkamah Sesyen gred 
JUSA C. Pelantikan hakim Mahkamah Sesyen pada gred yang tinggi ini adalah kerana 
kes-kes jenayah seksual terhadap kanak-kanak melibatkan isu undang-undang yang 
kompleks dan rentas sempadan. 

Setakat 26 Julai 2017, terdapat sebanyak 62 kes didaftarkan dan pecahan 
status kes adalah seperti berikut; 11 kes telah selesai, 25 dalam sebutan dan 26 masih 
dalam perbicaraan. 

Dato’ Dr. Noraini binti Ahmad [Parit Sulong]: Terima kasih Yang Berhormat 
Tuan Yang di-Pertua dan saya hendak mengucapkan terima kasih di atas jawapan yang 
diberikan oleh Yang Berhormat Menteri dan tahniah kepada pihak kerajaan kerana 
kejayaan menubuhkan Mahkamah Jenayah Seksual Terhadap Kanak-kanak seperti 
yang dirasmikan oleh Yang Amat Berhormat Perdana Menteri. 

Jadinya soalan tambahan saya adalah, bilakah kerajaan bercadang untuk 
meluaskan lagi kewujudan Mahkamah Jenayah Seksual Terhadap Kanak-kanak ke 
seluruh Malaysia selaras dengan pengumuman Yang Amat Berhormat Perdana Menteri 
semasa perasmian tersebut. Apakah tindakan kementerian untuk menyediakan 
persekitaran yang sesuai, yang mesra dengan kanak-kanak yang bertujuan untuk 
menyediakan kemudahan bagi memenuhi keperluan keterangan oleh kanak-kanak 
sebagai mangsa jenayah seksual? Terima kasih. 

Dato’ Sri Azalina Dato’ Othman Said: Terima kasih Tuan Yang di-Pertua dan 
Yang Berhormat. Untuk makluman Ahli Yang Berhormat, sememangnya kerajaan 
komited dan sedang mempertimbangkan untuk memperluaskan penubuhan Mahkamah 
Jenayah Seksual Terhadap Kanak-kanak secara berfasa ke semua 12 negeri dalam 
negara kita. Ini mengikut bilangan kes-kes kesalahan seksual terhadap kanak-kanak 
yang didaftarkan di setiap negeri termasuk Sabah dan Sarawak sebagai usaha untuk 
mengurangkan jenayah seksual terhadap kanak-kanak dalam negara kita. 

Selain daripada itu sebagaimana yang diumumkan oleh Yang Amat Berhormat 
Perdana Menteri, kerajaan juga akan menubuhkan satu jawatankuasa kerja bagi 
merangka special standard operating procedure ataupun SOP atau satu garis panduan 
khas yang komprehensif bagi mengendalikan kes-kes kesalahan seksual melibatkan 
kanak-kanak dengan mengambil kira pandangan semua pihak termasuk psikologi kanak-
kanak. Jawatankuasa kerja ini juga akan melibatkan semua pihak yang berkepentingan 
termasuk Jabatan Peguam Negara, Kementerian Pembangunan Wanita, Keluarga dan 
Masyarakat, Polis Diraja Malaysia, Kementerian Kesihatan, Kementerian Pendidikan, 
Jabatan Kebajikan Masyarakat, Majlis Peguam Malaysia, UNICEF dan NGO-NGO 
kanak-kanak yang berkaitan. 

Seterusnya, merujuk kepada persoalan Yang Berhormat mengenai persekitaran 
mesra dan sesuai dengan kanak-kanak seperti yang dinyatakan dalam jawapan utama 
saya, Mahkamah Jenayah Seksual Terhadap Kanak-kanak yang pertama di Putrajaya 
telah menyediakan bilik saksi kanak-kanak dan bilik menunggu saksi kanak-kanak, bilik 
PERMATA yang berkonsepkan mesra kanak-kanak dengan izin, child friendly. 

Untuk makluman Ahli Yang Berhormat, juga prasarana dan kemudahan di bilik 
saksi kanak-kanak dan bilik menunggu kanak-kanak, bilik PERMATA di Mahkamah 
Jenayah Seksual ini telah dibiayai oleh Yayasan PERMATA Malaysia. Bilik-bilik ini bukan 
sahaja membantu saksi kanak-kanak yang tergolong dalam golongan saksi rentan, 
vulnerable witness berumur di bawah 18 tahun memberi keterangan tanpa perlu 
berhadapan dengan orang yang kena tuduh di dalam mahkamah tetapi juga 
membolehkan juga mahkamah menilai dan membuat penghakiman yang adil supaya 
orang yang kena tuduh dapat disabitkan dan dihukum menurut peruntukan Akta 
Kesalahan-Kesalahan Seksual terhadap Kanak-Kanak [Akta 792]. Terima kasih. 



kanak akan diselesaikan atau dilupuskan dalam tempoh satu tahun daripada tarikh ia didaftarkan. #1050. Mahkamah Jenayah Seksual Terhadap Kanak-kanak di Putrajaya telah menyediakan keperluan bagi prasarana yang khusus seperti sistem teknologi dan infrastruktur yang bersesuaian dengan mahkamah khas tersebut. Mahkamah Jenayah Seksual Terhadap Kanak-kanak ini telah dilengkapi dengan sistem Court Recording Transcription (CRT), sistem audio visual dan bilik saksi kanak-kanak dan bilik menunggu saksi kanak-kanak iaitu bilik PERMATA. Untuk maklum Dewan yang mulia ini, Mahkamah Jenayah Seksual Terhadap Kanak-kanak di Putrajaya dikendalikan oleh seorang hakim Mahkamah Sesyen gred JUSA C. Pelantikan hakim Mahkamah Sesyen pada gred yang tinggi ini adalah kerana kes-kes jenayah seksual terhadap kanak-kanak melibatkan isu undang-undang yang kompleks dan rentas sempadan. Setakat 26 Julai 2017, terdapat sebanyak 62 kes didaftarkan dan pecahan status kes adalah seperti berikut; 11 kes telah selesai, 25 dalam sebutan dan 26 masih dalam perbicaraan. Dato' Dr. Noraini binti Ahmad [Parit Sulong]: Terima kasih Yang Berhormat Tuan Yang di-Pertua dan saya hendak mengucapkan terima kasih di atas jawapan yang diberikan oleh Yang Berhormat Menteri dan tahniah kepada pihak kerajaan kerana kejayaan menubuhkan Mahkamah Jenayah Seksual Terhadap Kanak-kanak seperti yang dirasmikan oleh Yang Amat Berhormat Perdana Menteri. Jadinya soalan tambahan saya adalah, bilakah kerajaan bercadang untuk meluaskan lagi kewujudan Mahkamah Jenayah Seksual Terhadap Kanak-kanak ke seluruh Malaysia selaras dengan pengumuman Yang Amat Berhormat Perdana Menteri semasa perasmian tersebut. Apakah tindakan kementerian untuk menyediakan persekitaran yang sesuai, yang mesra dengan kanak-kanak yang bertujuan untuk menyediakan kemudahan bagi memenuhi keperluan keterangan oleh kanak-kanak sebagai mangsa jenayah seksual? Terima kasih. Dato' Sri Azalina Dato' Othman Said: Terima kasih Tuan Yang di-Pertua dan Yang Berhormat. Untuk makluman Ahli Yang Berhormat, sememangnya kerajaan komited dan sedang mempertimbangkan untuk memperluaskan penubuhan Mahkamah Jenayah Seksual Terhadap Kanak-kanak secara berfasa ke semua 12 negeri dalam negara kita. Ini mengikut bilangan kes-kes kesalahan seksual terhadap kanak-kanak yang didaftarkan di setiap negeri termasuk Sabah dan Sarawak sebagai usaha untuk mengurangkan jenayah seksual terhadap kanak-kanak dalam negara kita. Selain daripada itu sebagaimana yang diumumkan oleh Yang Amat Berhormat Perdana Menteri, kerajaan juga akan menubuhkan satu jawatankuasa kerja bagi merangka special standard operating procedure ataupun SOP atau satu garis panduan khas yang komprehensif bagi mengendalikan kes-kes kesalahan seksual melibatkan kanak-kanak dengan mengambil kira pandangan semua pihak termasuk psikologi kanak- kanak. Jawatankuasa kerja ini juga akan melibatkan semua pihak yang berkepentingan termasuk Jabatan Peguam Negara, Kementerian Pembangunan Wanita, Keluarga dan Masyarakat, Polis Diraja Malaysia, Kementerian Kesihatan, Kementerian Pendidikan, Jabatan Kebajikan Masyarakat, Majlis Peguam Malaysia, UNICEF dan NGO-NGO kanak-kanak yang berkaitan. Seterusnya, merujuk kepada persoalan Yang Berhormat mengenai persekitaran mesra dan sesuai dengan kanak-kanak seperti yang dinyatakan dalam jawapan utama saya, Mahkamah Jenayah Seksual Terhadap Kanak-kanak yang pertama di Putrajaya telah menyediakan bilik saksi kanak-kanak dan bilik menunggu saksi kanak-kanak, bilik PERMATA yang berkonsepkan mesra kanak-kanak dengan izin, child friendly. Untuk makluman Ahli Yang Berhormat, juga prasarana dan kemudahan di bilik saksi kanak-kanak dan bilik menunggu kanak-kanak, bilik PERMATA di Mahkamah Jenayah Seksual ini telah dibiayai oleh Yayasan PERMATA Malaysia. Bilik-bilik ini bukan sahaja membantu saksi kanak-kanak yang tergolong dalam golongan saksi rentan, vulnerable witness berumur di bawah 18 tahun memberi keterangan tanpa perlu berhadapan dengan orang yang kena tuduh di dalam mahkamah tetapi juga membolehkan juga mahkamah menilai dan membuat penghakiman yang adil supaya orang yang kena tuduh dapat disabitkan dan dihukum menurut peruntukan Akta Kesalahan-Kesalahan Seksual terhadap Kanak-Kanak [Akta 792]. Terima kasih.